Andra a fost impresionată până la lacrimi de o fetiță de 13 ani, participantă la "Românii au talent".
Maya Giotea, din Timișoara, a pregătit o piesă spectaculoasă, având încredere deplină în propriul ei talent. Ea a ales să interpreteze celebra piesă a lui Whitney Houston, "I Have Nothing".
"Doamne, ce curajoasă e fata asta! Ai ales cea mai grea melodie de la Whitney Houston. Ai o voce atât de frumoasă! (…) Eu am cântat prim dată, la 7 ani, când am urcat pe scenă, melodia asta. Ăsta e motivul pentru care m-am emoționat atât de tare. (…) E clar ca țintești sus.", a spus Andra, după prestația puștioaicei.
Maya Giotea are deja două musicaluri în palmaresul său, în ciuda vârstei sale fragede. Prezența ei a fost aplaudată îndelung de public.